Human & Rousseau en LitNet nooi Afrikaanse kortverhaalskrywers onder dertig uit om hul ongepubliseerde verhale in te skryf vir die Nuwe Stories 2013-kortverhaalwedstryd. Die skrywers wie se verhale vir die kortlys van die wedstryd gekies word, sal die geleentheid kry om hul verhale na aanleiding van terugvoering van ervare keurders en teksredakteurs af te rond en werkswinkels in Kaapstad en Pretoria by te woon. Die skrywers op die kortlys staan ook die kans om ’n kontantprys te wen en hulle verhale sal op LitNet geplaas word.
’n Inskrywingsvorm moet aan die manuskrip vasgekram word indien dit gepos word – die inskrywingsvorm is hier beskikbaar of by Danita van Romburgh ([email protected]).
Verhale sal aanvanklik anoniem beoordeel word. Jou naam moet dus slegs op die inskrywingsvorm verskyn, nie op die bladsye van die verhaal nie.
Ja, ek is ook al ver oor die dertig. Gaan daar werklik kompetisies vir die oues van dae wees? Ek is nuut op LitNet.